CELEX: 62012TN0088
Language: et
Date: 2012-02-20 00:00:00
Title: 20. veebruaril 2012 esitatud hagi — Charron Inox ja Almet versus nõukogu (kohtuasi T-88/12)

14.4.2012   
            
            
               ET
            
            
               Euroopa Liidu Teataja
            
            
               C 109/32
            
         20. veebruaril 2012 esitatud hagi — Charron Inox ja Almet versus nõukogu
   (kohtuasi T-88/12)
   2012/C 109/65
   Kohtumenetluse keel: prantsuse
   
      Pooled
   
   
      Hagejad: Charron Inox (Marseille, Prantsusmaa) ja Almet (Satolas-et-Bonce, Prantsusmaa) (esindaja: advokaat P.-O. Koubi-Flotte)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               esimese võimalusena tühistada nõukogu 14. detsembri 2011. aasta määrus (EL) nr 1331/2011, kuna selle aluseks olevad majanduslikud kaalutlused ei ole küllaldased;
            
         
               —
            
            
               teise võimalusena tühistada nõukogu 14. detsembri 2011. aasta määruse (EL) nr 1331/2011 artikkel 2, millega nõutakse lõplikult sisse ajutiste dumpinguvastaste tollimaksudena tagatiseks antud summad, kuna see sissenõudmine rikub õiguspärase ootuse põhimõtet;
            
         
               —
            
            
               kolmanda võimalusena tuvastada liidu lepinguväline vastutus, kuna ta otsustab teha viivitamatult sissenõude, millest valdkonda arvestades oleks tulnud asjaomastele ettevõtjatele mõistliku tähtaja jooksul teatada, et neil oleks eelnevalt piisavalt aega teha piisava õiguskindlusega oma majanduslikud valikud;
            
         
               —
            
            
               igal juhul mõista hagejatest äriühingute kasuks tagasimakse ja/või hüvitisena välja järgmised summad:
               
                           —
                        
                        
                           vaidlusaluse dumpinguvastase tollimaksu tasumisega äriühingule CHARRON INOX tekitatud kahju 89 402,15 eurot;
                        
                     
                           —
                        
                        
                           vaidlusaluse dumpinguvastase tollimaksu tasumisega äriühingule ALMET — LE METAL CENTRE tekitatud kahju 375 493 eurot;
                        
                     
                           —
                        
                        
                           vaidlusaluse dumpinguvastase tollimaksu tasumisega äriühingutele CHARRON INOX ja ALMET — LE METAL CENTRE tekitatud ühine kahju 58 594 eurot; kaks äriühingut CHARRON INOX ja ALMET — LE METAL CENTRE jagavad ise selle summa omavahel ära;
                        
                     
                           —
                        
                        
                           äriühingu CHARRON INOX kahju, mille põhjustas vajadus täita koormavamad tingimused India tarnijate puhul: 57 883,18 eurot;
                        
                     
                           —
                        
                        
                           äriühingu ALMET — LE METAL CENTRE kahju, mille põhjustas vajadus täita koormavamad tingimused India tarnijate puhul: 66 578,14 eurot.
                        
                     
         
      Väited ja peamised argumendid
   
   Väited ja argumendid, mille hagejad on esitanud, et põhjendada oma hagiavaldusi määruse peale, millega kehtestatakse teatavate Hiina Rahvavabariigist pärinevate roostevabast terasest õmblusteta torude impordi suhtes lõplik dumpinguvastane tollimaks ning nõutakse lõplikult sisse kõnealuse impordi suhtes kehtestatud ajutine tollimaks (1) on sisuliselt samad või sarnased väidete ja argumentidega, mis on esitatud kohtuasjas T-445/11: Charron Inox ja Almet vs. komisjon (2), mis puudutab kõnealuse impordi suhtes ajutise tollimaksu kehtestamise määrust (3).
   
      (1)  Nõukogu 14. detsembri 2011. aasta rakendusmäärus (EL) nr 1331/2011, millega kehtestatakse teatavate Hiina Rahvavabariigist pärinevate roostevabast terasest õmblusteta torude impordi suhtes lõplik dumpinguvastane tollimaks ning nõutakse lõplikult sisse kõnealuse impordi suhtes kehtestatud ajutine tollimaks (ELT L 336, lk 6).
   
      (2)  ELT 2011, C 290, lk 18.
   
      (3)  Komisjoni 27. juuni 2011. aasta määrus (EL) nr 627/2011, millega kehtestatakse ajutine dumpinguvastane tollimaks teatavate Hiina Rahvavabariigist pärit roostevabast terasest õmblusteta torude impordi suhtes (ELT L 169, lk 1).